KIRJALLINEN KYSYMYS P-3122/01 esittäjä(t): Christos Folias (PPE-DE) komissiolle. Rautateiden rakentamishankkeita koskevat hallinto-ongelmat yhteisön tukikehyksen puitteissa Kreikassa.



Virallinen lehti nro 147 E , 20/06/2002 s. 0103 - 0104



KIRJALLINEN KYSYMYS P-3122/01 esittäjä(t): Christos Folias (PPE-DE) komissiolle (6. marraskuuta 2001) Aihe: Rautateiden rakentamishankkeita koskevat hallinto-ongelmat yhteisön tukikehyksen puitteissa Kreikassa Kreikkalaisessa lehdistössä julkaistujen tietojen mukaan toimivaltainen komission jäsen on Kreikan hallitukselle lähettämässään kirjeessä huomauttanut Ergosen vastuulla olevaan hallintoon liittyvistä ongelmista (tutkimusten tekemättä jääminen, viivästymiset aikataulusta ja kustannusarvioiden ylitykset, varojen käyttäminen loppuun saamatta hanketta valmiiksi), joita on esiintynyt ThriasioElefsinaKorinthos-kaksoisratahankkeen sekä EvangelismosLeptokaria-hankkeen ja sähköistämishankkeen kohdalla. Mikä on edellä mainittujen hankkeiden aikataulu ja alkuperäinen kustannusarvio? Mitä poikkeamia tästä aikataulusta ja alkuperäisestä kustannusarviosta on esiintynyt tähän asti näillä määrärahoilla toteutetun hankkeen yhteydessä? Jos edellä mainittujen hankkeiden toteuttamisessa on vaikeuksia, mistä ne johtuvat ja mitä komissio aikoo tehdä, jotta niistä selvittäisiin? Michel Barnier'n komission puolesta antama vastaus (24. tammikuuta 2002) Rautatieverkon tapauksessa alkuperäinen hanke koski uuden noin 70 kilometriä pitkän rautatien rakentamista. Hanke hyväksyttiin yhteisrahoitettavaksi koheesiorahastosta vuonna 1996. Kokonaiskustannukset olivat 280 miljoonaa euroa, ja töiden aikataulu ulottui vuoden 2000 loppuun saakka. Päätöstä muutettiin heinäkuussa 1999, koska hankkeen toteuttaminen oli viivästynyt. Kohde lyhennettiin 19,8 kilometrin mittaiseksi ja keskityttiin pääasiassa maanalaisiin töihin. Korjatun talousarvion suuruudeksi tuli 120 miljoonaa euroa (43 prosenttia alkuperäisistä kustannuksista). Hanke oli tarkoitus saada päätökseen vuoden 2000 lopussa alkuperäisen aikataulun mukaisesti. Hankkeen uusi vaihe hyväksyttiin yhteisön yhteisrahoitettavaksi maaliskuussa 2001. Hanke koski maanalaisia töitä 50,2 kilometrin matkalla ja edellä mainittuja pohjatöitä 70 kilometrin matkalla. Uudeksi talousarvioksi vahvistettiin 165 miljoonaa euroa ja hankkeen päätökseen saamisen ajankohdaksi vuoden 2005 loppu. Hankkeeseen sisältyi myös Kakia Skalan osuus, joka lisäsi kustannuksia merkittävästi, koska rakentamista koskevia vaatimuksia oli tiukennettu Ateenan viimeisen maanjäristyksen vuoksi. Komissio aikoo yhteisrahoittaa näitä ylimääräisiä kustannuksia. EvagelismosLeptokaria-hanke Alkuperäinen hanke koski 35 kilometrin pituisen uuden kaksiraiteisen rautatien rakentamista. Hanke hyväksyttiin yhteisrahoitettavaksi koheesiorahastosta vuonna 1995. Kokonaiskustannukset olivat 251,4 miljoonaa euroa, ja töiden aikataulu ulottui vuoden 2000 loppuun saakka. Päätöstä muutettiin joulukuussa 1999, koska hankkeen toteuttaminen oli viivästynyt. Kohde lyhennettiin 24 kilometrin mittaiseksi ja keskityttiin pääasiassa maanalaisiin töihin. Korjatun talousarvion suuruudeksi tuli 307 miljoonaa euroa (122 prosenttia alkuperäisistä kustannuksista). Hanke oli tarkoitus saada päätökseen vuoden 2000 lopussa alkuperäisen aikataulun mukaisesti. Hankkeen uusi vaihe hyväksyttiin yhteisön yhteisrahoitettavaksi maaliskuussa 2001. Hanke koski maanalaisia töitä 11 kilometrin matkalla ja edellä mainittuja pohjatöitä 35 kilometrin matkalla. Uudeksi talousarvioksi vahvistettiin 105 miljoonaa euroa ja hankkeen päätökseen saamisen ajankohdaksi vuoden 2004 loppu. Pathen sähköistämishanke Alkuperäinen hanke koski 520 kilometrin pituisen PireausAteenaThessaloniki-rautatien sähköistämistä. Hanke hyväksyttiin yhteisrahoitettavaksi koheesiorahastosta vuonna 1994. Kokonaiskustannukset olivat 180 miljoonaa euroa, ja töiden aikataulu ulottui vuoden 2000 loppuun saakka. Päätöstä muutettiin heinäkuussa 1999, koska hankkeen toteuttaminen oli viivästynyt. Hankkeen kohteeksi rajattiin olemassa olevan opastinjärjestelmän muuttaminen ja muutamat tutkimukset. Korjatun talousarvion suuruudeksi tuli 67,5 miljoonaa euroa (37,5 prosenttia alkuperäisistä kustannuksista). Hanke oli tarkoitus saada päätökseen vuoden 2000 lopussa alkuperäisen aikataulun mukaisesti. Tämän hankeen yhteisrahoitus on keskeytetty. Kahden viimeisen hankkeen osalta komissio käynnisti asiantuntijatarkastuksen aiemmin vuonna 2001 ja lähetti tulokset Kreikan viranomaisille pyytäen niitä myös esittämään vuoteen 2008 saakka ulottuvan yksityiskohtaisen kuvauksen (yhteisön tukikehys ja koheesiorahasto ohjelmakaudella 20002006) koko hankkeesta Pathen radalla (kustannukset, aikataulu, tekniikan ja standardien toimivuus). Kreikan viranomaiset ovat ilmoittaneet, että niiden kattava vastaus lähetetään pian komissiolle. Komissio aikoo seurata tätä tapausta käyttäen asiantuntijoita, jotta se voisi määritellä kantansa hankkeisiin osoitetusta rahoitustuesta ja niiden tulevasta yhteisrahoituksesta.